






HOME|YOUR LIFE|TOPICS|PUBLICATIONS|DIRECTORIES |YOUR GOVERNMENT|TENDERS|JOBS





Afrikaans
|
isiXhosa
|
About
|
Contact
|
Help
|
Advanced Search  |



 





Home > Your Government > Provincial Government of the Western Cape > Provincial Treasury

PROVINCIAL TREASURY: OVERVIEW






OVERVIEW

SERVICES

 

NEWS

PUBLICATIONS

 

PUBLIC ENTITIES

 

CONTACT



Die Provinsiale Tesourie waak oor die Wes-Kaap se geldsake. Die Tesourie moet seker maak dat die bestuur van die finansiële, begroting- en verskaffingketting doeltreffend is en raad gee oor die finansiële en bronnebestuur beleid. Sodoende steun die Tesourie die regering in die bereiking van die beleid-doelwitte, en met die voorstel van 'n gebalanseerde groep keuses in die gebruik van bronne. Dit dra by tot die verbetering van die lewenstandaarde van die mense van die Wes-Kaap, en van die gehalte van die dienste wat aan hulle gelewer word.


* Inleiding
* Belangrike dokumente
* iKapa elihlumayo
* Historiese agtergrond
* Strategiese doelwitte/funksies



INLEIDING


Ingevolge sy mandaat kragtens die Wet op Openbare Finansiële Bestuur en verwante wetgewing verleen die Provinsiale Tesourie hulp aan die Minister/Ministerie van Finansies en Ekonomiese Ontwikkeling met die ontwikkeling en verbreding van die ekonomiese basis van die Provinsie.

Dit geskied deur


* verbetering van sinergie, billikheid en doeltreffendheid op die gebied van dienslewering
* die vermindering van ekonomiese en maatskaplike ongelykhede
* werkskepping deur middel van insentiewe
* herkanalisering van hulpbronne en geleenthede na diegene wat dit die nodigste het.


Die sukses van hierdie pogings sal tot gevolg hê die bereiking van die Wes-Kaapse Regering se verklaarde doelwitte van die verlening van hoop, dienste en waardigheid aan almal en om betekenis te gee aan die begrip iKapa elihlumayo - die Groeiende Kaap.

BELANGRIKE DOKUMENTE

Provinsiale Begroting 2004/2005
Provinsiale Tesourie Strategiese plan
Wat die Tesourie van 1995 af bereik het


iKAPA ELIHLUMAYO


iKapa elihlumayo is die Provinsie Wes-Kaap se strategie vir die aanspreek van die behoeftes van die mense. 'n Prioriteitsaak is die vermeerdering van steun aan die armes, terwyl terselfdertyd verseker word dat 'n groter getal mense inkomste verdien deur middel van betaalde indiensneming.

Die oogmerke met iKapa elihlumayo is om werkloosheid, armoede en inkomsteongelykheid te verminder deur ekonomiese groei en deelname in die provinsie te stimuleer. Groter provinsiale besteding aan vaardigheidsontwikkeling en belegging in groot infrastruktuurprojekte sal aangewend word om private beleggings te lok en die ekonomie te stimuleer. Die Provinsie sal hierdie langtermynstrategie aanvul deur verhoogde steun aan die armes deur die betaling van toelaes en verbeterde maatskaplike dienste.


HISTORIESE AGTERGROND


Suid-Afrika se eerste demokratiese verkiesing in 1994 het gelei tot 'n nuwe politieke bedeling met nege nuwe provinsies. Daar was egter geen provinsiale strukture gevestig om die nodige transformasie teweeg te bring nie. Ons moes 'n provinsie opbou, en daarom was 'n sleutelaspek die totstandbrenging van 'n werkende Tesourie - so het die Wes-Kaapse Provinsiale Tesourie op 1 April 1995 tot stand gekom as deel van die nuwe Departement van Finansies en Korporatiewe Dienste. Deel van sy taak was die versekering dat soortgelyke beheerstrukture in die Noord- en Oos-Kaap tot stand gebring word.

Die werking van die Provinsiale Regering steun swaar op die behoorlike funksionering van die Provinsiale Tesourie. Om seker te maak dat die Wes-Kaap doeltreffend funksioneer, het die Departement begin met 'n proses van herstrukturering om sy struktuur met dié van die Nasionale Tesourie te sinchroniseer.

Die herstruktureringsproses het meegebring dat beleidsdoelwitte en strategiese doelwitte geïdentifiseer moes word. Dit is gedoen deur gespesialiseerde komponente soos Openbare Finansies en Rekeningkunde, Batebestuur, Mensehulpbronbestuur en Hulpbronbestuur.

Hierdie proses is gedurende die eerste helfte van 2003 gefinaliseer en het fases ingesluit van:


* voorbereiding en aanvanklike implementering van die Wet op Openbare Finansiële Bestuur (WOFB)
* desentralisering van finansiële bestuur
* voorbereiding van die Provinsie op werklike dienslewering en intra-provinsiale billikheid
* opbou van die Provinsiale Tesourie om sy rol te vervul as onafhanklike en professionele departement
* volle implementering van die Wet op Openbare Finansiële Bestuur.



STRATEGIESE DOELWITTE/FUNKSIES


Die huidige goedgekeurde organisasiestruktuur behoort beter voorsiening te maak vir die Tesourie se strategiese doelwitte en sal die Tesourie help om aandag te gee aan die sosio-ekonomiese uitdagings van die Provinsie saam met die ander departemente, munisipaliteite en ander belanghebbendes.

Die Tesourie se (strategiese) doelwitte is:


* om finansiële norme en standaarde te ontwikkel, in te stel en toe te pas;
* om doeltreffende interne en eksterne kommunikasie oor finansiële aangeleenthede te verseker;
* om IT-oudits uit te voer en interne oudits op 'n risiko-ontledingsbasis te laat plaasvind;
* om ekonomiese parameters en sosio-ekonomiese imperatiewe binne 'n Provinsiale en makro-ekonomiese konteks te bepaal en te evalueer;
* om die benutting van Provinsiale hulpbronne te vervolmaak deur te voldoen aan die nominale (basiese) en substantiewe vereistes van die Wet op Openbare Finansiële Bestuur van 1999;
* om die finansiering van Provinsiale verpligtinge moontlik te maak en optimale toekenning van hulpbronne ten einde swak sosio-ekonomiese toestande in die Provinsie te verbeter en deur die interregerings- fiskale stelsel aktief by te dra tot dieselfde ideale op nasionale vlak, en
* om geldtransaksieverwerking en -verslaggewing te verseker wat volledig die finansiële posisie en prestasie van die Provinsiale Regering sal weerspieël.






This content also available in English | Le nkcazelo iyafumaneka nangesi Xhosa

RELATED

* Treasury: Strategic Plan 2003/04 to 2005/06 - Provincial Treasury (Strategic Plan/Business Plan) (File type: doc; size: 459 KB)



The content on this page was last updated on 26 March 2004



Don't understand government jargon or an acronym? Use the GLOSSARY.



| QUESTIONS? Just ask us: questions@capegateway.gov.za



Terms of Use | Privacy Policy | Copyright







Cape Gateway is a government service aimed primarily at citizens of the Western Cape, providing information on local, provincial and national government





